**ב"ה**

**משימות פלפ"ל- פרשת בא**

***רוצים גם אתם להצליח לגרום לתלמידים לקרוא את הפסוקים?***

***? רוצים להוביל את התלמידים להצליח למצוא את מה שכן מבינים בתוך הקריאה בפסוקים***

***מוזמנים לטעום מכלי חדש שפיתחנו עבורכם המורים, כלי מעולה לפתיחת כל שיעור תורה בכיתה.***

*בואו העזרו במגוון משימות* ***פלפ"ל***

**פ**סוק **ל**י **פ**סוקך **ל**תלמיד**. פ**סוקים **ל**קריאה **פ**סוקים **ל**מידה**.**

**הקובץ המצורף מיועד למורה לבחירת משימה או משימות עבור התלמידים**

**לקראת הקריאה בחומש. וכמובן הספנו גם תשובות.**

**בתפילה ללימוד תורה מאדיר.**

**יאיר ליברמן, ישראל יוקל, צביה מורגנשטרן.**

**בהצלחה!**

**משימות למידה פעילה לפני קריאת היחידות פרשת בא**

**יחידה 26- מכת ארבה פסוקים א-כ**

1. מה מבקשים עבדי פרעה מפרעה" (פעם ראשונה שהם מבקשים בקשה)   "שַׁלַּח אֶת-הָאֲנָשִׁים וְיַעַבְדוּ אֶת-ה' אֱ-לֹקיהֶם"
2. מיצאו את המילים [(כשתמצאו בקריאה הרימו יד):מוקש , רוח קדים, רוח ים, מות.]
3. מיצאו שאלות הכתובות בפסוקים. [עַד-מָתַי מֵאַנְתָּ לֵעָנֹת מִפָּנָי (?),הֲטֶרֶם תֵּדַע כִּי אָבְדָה מִצְרָיִם (?),  מִי וָמִי הַהֹלְכִים (?)]

**יחידה 27 מכת חושך כא-כט**

משימה 1: דו שיח בכל פעם בה משה מדבר אמרו ''משה'' ובכל פעם בה פרעה מדבר אמרו ''פרעה''.

משימה 2: איזה חושים  מופיע בהקשר לחושך? (ראייה ("ולא ראו") ומישוש ("וימש חושך")

משימה 3: מהו האיום של פרעה על משה ואהרן ? (פס' כ"ח וַיֹּאמֶר-לוֹ פַרְעֹה לֵךְ מֵעָלָי הִשָּׁמֶר לְךָ אַל-תֹּסֶף רְאוֹת פָּנַי כִּי בְּיוֹם רְאֹתְךָ פָנַי תָּמוּת.)

**פרק יא**

**יחידה 28 אזהרה על מכת בכורות א-י**

משימה 1: אלו דברים יקרי ערך יזכו לקבל בני ישראל מהמצרים? כְּלֵי-כֶסֶף, וּכְלֵי זָהָב

משימה 2: אילו סוגי בכורות מופיעים  בפסוקים שלפנינו? [פס' ה: בכור פרעה, בכור שפחה ובכור בהמה]

משימה 3: חידה: מי לא [יחרץ] יוציא לשון לבני ישראל ? [פסוק ז- ולכל בני ישראל לא יחרץ כלב לשונו]

לדיון: גלו שלושה חלקים ביחידת הפסוקים שלפניכם. רמז כל חלק מתחיל באותה המילה (ויאמר) (אפשרות נוספת: תנו כותרת לכל חלק)  [א-ג ה' למשה: הציווי לשאול כלי כסף וזהב. ד-ח משה לפרעה: אזהרה על המכה.  ט-י ה' למשה: הודעה על סירוב פרעה לשלח]

**פרק יב**

**יחידה 29 פסח מצרים א-יג**

1. מיצאו את המילה "בית" - הרימו יד בכל פעם שנמצאת
2. באיזו צורה חייבים להכין את קרבן הפסח לאכילה? [צלי אש]
3. מצאו את המילים: חגורה ונעלים. למה הם קשורים? מה צריך לעשות איתם?מָתְנֵיכֶם חֲגֻרִים, נַעֲלֵיכֶם בְּרַגְלֵיכֶם וּמַקֶּלְכֶם בְּיֶדְכֶם צורת אכילת זבח פסח

חידה: מיצאו את המילה המתארת מהירות (חיפזון)

**יחידה 30 פסח דורות והכנות לפסח מצרים יד-כח**

משימה 1:  מה אסור לאכול ומה מצווה לאכול לפי הפסוקים שלפנינו? [אסור לאכול- חמץ, מחמצת, שאור, חובה לאכול- מצות]

משימה 2: איזו מילה מופיעה בפסוקים שלפנינו פעמים רבות [יותר משלוש פעמים], אבל עם ניקוד שונה? [הַפָּסַח , וּפָסַח, פֶּסַח, פָּסַח- פעם בלשון שם הקרבן ובפעם בלשון פעל- פ.ס.ח]

מיצאו הטייות שונות למילה ממשפחת המילה "פסח".

משימה 3 מיצאו אילו מצוות מהפסוקים שלפנינו כולנו מקיימים גם היום? (משימה זו תדגיש את ההבדלה בין פסוקים יד-כ העוסקים בפסח דורות מול פסוקים כא-כח העוסקים בפסח מצרים. כיום אוכלים מצות בליל י"ד ניסן ובע"ה נאכל גם מזבח הפסח בבית המקדש. לא אוכלים חמץ 7 ימים)

**יחידה 31 מכת בכורות כט-לו**

משימה 1: בכל פעם בה הפסוקים מספרים על מכה למצרים הורידו אגודל ובכל פעם בה הפסוקים מספרים על עם ישראל והצלתם הרימו אגודל.

משימה 2:  מה שואלים בני ישראל בפסוקים שלפנינו? [פסוק לה- "כלי כסף וכלי זהב ושמלות". הזדמנות לעסוק בפעל ש.א.ל במשמעות בקשה ולא בקשת מידע. משימה 2: משימה 3: למי פרעה קורא באמצא הלילה? למשה ואהרן    
דיון- מדוע ביקשו בני ישראל רכוש רב מהמצרים? יש מסבירים שהיה זה תשלום על העבדות ]

**יחידה 32 יציאה ממצרים והלכות נוספות של קורבן פסח לז-נא**

משימה 1:  : "תעודת זהות ליציאת בני ישראל'': מי יצאו? לאן הלכו? כמה היו? מה אכלו? מתי יצאו? כמה זמן היו ?[בני ישראל, יצאו לכיוון ''סכתה'', יצאו גם ערב רב וצאן רב, 600,00 איש, אכלו מצות, יצאו ''בעצם היום הזה'', 430 שנים]  
משימה 2: למי מותר ולמי אסור לאכול את הפסח? [מותר- ישראל, עבד נימול, גר נימול. אסור- בן נכר, תושב ושכיר, ערל]

**פרק יג** **יחידה 33 מצוות זכר ליציאת מצרים א-טז**

יחידה זו הינה יחידה בקיאותית ומומלץ לעשותה ע''פ ההוראות שבאתר!